anag007/asmitai_wiki_konkani_dataset huggingface dataset:
ಅರ್ಚನಾ ಉಡುಪ

ಅರ್ಚನಾ ಉಡುಪ ಏಕ್ ಭಾರತಾಚ್ಯಾ ವಿಶಿಸ್ಟ್ ಗಾವ್ಪಿ ಜಾವ್ನಾಸಾ. ಸಡಾವತ್ ಜಾವ್ನ್ ಕನ್ನಡ ಭಾಷೆಂತ್ ತಿಣೆಂ ಗಾಯನ್ ಕೆಲಾಂ.
ಬಾಲ್ಯ ಜೀವನ್ ಆನಿ ವೃತ್ತಿ.
ಅರ್ಚನಾ ಉಡುಪ ಶಿವಮೊಗ್ಗ ಜಿಲ್ಲೆ, ಹೊಸನಗರು ಮ್ಹಳ್ಳ್ಯಾ ತಾಲೂಕಾಂತ್ ಜಲ್ಮಲ್ಲಿ. ಝೀ.ಟಿವಿ ಕನ್ನಡ ಚಾನೆಲಾಂತ್ ಸ.ರಿ.ಗ.ಮ.ಪ. ಸ್ಪರ್ಧ್ಯಾಂತ್ ಪ್ರಥಮ ಸ್ಥಾನ್ ತಿಕಾ ಫಾವೊ ಜಾಲೆಂ. "ಹಾಡುತ್ತಿದೆ ಕನ್ನಡ ಕೋಗಿಲೆ" ಮ್ಹಳ್ಳ್ಯಾ ರಿಯಾಲಿಟಿ ಶೋ ಂತ್ ಜಡ್ಜ್ ಜಾವ್ನ್ ವಾವ್ರ್ ಕರ್ನ್ ಆಸಾ.
Jeremias achem Pustok

Jeremias achem Pustok.
Book of Jeremiah
Jerusaleachea xezareak jietolea iadniki ghorabeant, Jeremiasacho zolm 646 vorsa Kristi Xoka adim zalo. Dusrea khoincheach provadia poros, Jeremiasachea jivitachi ani tachea sobhavachi amkam odik bori khobor asa. ( 19/1 – 20/6; 26; 36; 45; 28-29; 51/59-64; 34/8-22; 37-44). Jeremias apunnuch aplim kumsaram sangta (11/18 – 12/6; 15/10-21; 17/14-18; 18/18-23; 20/7-18). Hea vorvim Jeremiasachea bhavnnancho onnbhov chakunk mellta. 626-267 vorsa, Jeremias tornnatto aslo tedna Devan taka apoilo (1/2). Judachi razvottki choltali tedna Jeremiasan akantachea kallak fuddo kelo, Jeremiasan provochonam kelim, dhomkavnneo dileo, nisontton zatoleachim bhakitam kelim, eka-fattlean ek ietolea Davidachea kulliechea razank tannem khoraien xittkavnneo dileo. Magir taka piddapidd ditat ani bondkhonnint ghaltat. Jedna Jerusaleachem nisontton zalem tedna Jeremias aplea ixtta Gedalia borabor Palestinant ravlo. Kaldeikaramnim, Gedaliak rajpak mhonn nemlolo. Uprant Gedaliacho khun kelo tedna bhieun thodde Judev apnna borabor Jeremiasak gheun Ejiptak pollun gele. Chodd korun to Ejiptak melo.
Jeremias provadiak Devan ‘umttunk ani moddun uddounk, nas korunk ani khala uddounk, bandunk ani vompunk’ apoilolo’ (1/10). ‘Zulum’ ani Nisontton’ him tachea sondexachim mukhel utram aslim (20/8). Jeremias ek xanticho monis, tori-I apleach lokancher, razancher, iadnikancher, khottea provadiancher, raxttracher porian to sodanch zhogddim ani vad kortalo (15/10). Taka ek karia dilolem ani hea kariak lagun taka zaitem sonschem poddlem punn he zobabdarek tachean na mhonnunk zalem na (20/9). Tannem apli dukh-khont magnneant vornnili : “ Mhaka sodanch dukh-khont kiteak ?’ (15/18).
Koxttam vorvim Jeremias nitoll zalo ani Devak ukto zalo. Novea Korarachea bhakitant spoxtt korche poilim (31/31-34), Jeremiasan bhitorlo kallzacho dhorm pall’llo. Heach pasot to Kristanvank ekdom’ lagim ani mogacho zaun asa. Hea khasgi dhormank lagun to poramporik xikounnecher novena chintunk laglo : Dev kalliz polleta (11/20) ani dhor ekleak tachea vaura pormannem mozuri dita (31/29-30); Patka vorvim Deva lagim ixttagoth (2/2) asa ti tutt’ta (4/4; 17/9; 18/12).
Jeremiasachem pustok don bhagamnim vanttum ieta :
Poilea bhagant Juda ani Jerusalea add dhomkavnnio asat 1/1 – 25/13
Dusrea bhagant raxttra add kelolim bhakitam asant, 25/13-38; 46-51
Polleiat.
Book_of_Jeremiah
Books_of_the_Bible
Bible
लक्ष्मीदास कृष्णा बोरकार

लक्ष्मीदास कृष्णा बोरकार हो एक सुटके झुजारी आशिल्ले.
जल्म आनी शिक्षण.
लक्षमीदास कृष्णा बोरकार हांचो जल्म 17 ऑगसट 1925 दिसा मडगांव हांगासर जालो. तेन्नाचो काळ म्हणल्यार गोँयचेर पुर्तूगेजांची हुकूमशाय.सरकाराच्या विरूध्द एक शब्द लेगीत काडपाक मेऴनासलो. सात वर्सा मेरेनचें तांणी लिसेवाचें शिश्रण घेतलें. 1946 त ते गोंय काँग्रेस कमिटीचे कार्यकारी समितीचे वांगडी जाले.
हेर वावर.
स्वातंत्र्या खातीर उठाव करपी भाशणाऩ भाऱावल्ले तरणाटे आंदोलनांत सामील जाले. तातूंत लक्षमीदासांनी वांटो घेतलो. डॉं. लोहिया हांणी मडगांवात घडोवन हाडिल्ले सभेंत ते वांटेकार जाल्ल्यान हेर वांगडया बरोबर तांकांय धरून बंदखणींत दवरले. गोंयकारांक नागरी अधिकार आनी उलोवपाचें स्वातंत्र्य मेळचें म्हणून तांणीं 7 नोव्हेंबर 1946 दिसा रॉक सिकैर हांच्या पालवान शिरोडयां सत्याग्रह केलो. जेन्ना तांणी आपलो मोर्चो बोरये वटेन घुंवडायलो तेन्ना तांका अटक जावन, मोच्र्याचेर गोंयांत पयले फावट फारपेट जाली.16 नोव्हेंबर 1946 दिसा तांची सुटका जाली . 8 डिसेंबर 1946 दिसा परत एक़दां तांणी आनंद नायक हांच्या आदारान सत्याग्रह घ़डोवन हाडलो. ह्या वेऴार तांकां अटक जाली आनी बंदखणीची ख्यास्त जाली. ते सविनय कायदेभंग चऴवऴ (CIVIL DISOBEDIENCE) हिचो परत परत, प्रचार करताले देखून तांकां पांच खेपे बंदखणीची ख्यास्त जाली.1947 वर्सा ते बेऴगांव सावन आयल्सा उपरांत गोंय नॅशनल काँग्रेसीचे प्रतिनिधी ह्या नात्यान तांणी गांधीजी कडेन गोंयचे सुटके विशीं उलोवप केलें.
गोंयचे सुटके खातीर वावर.
तांणी आपले बरपावऴीतल्यान गोंयचे सुटके चऴवऴीक नेट हाडपाचे पुरायपणान यत्न केल्ले. आनी हेच पसत तांकां खुबदां बंदखणीची ख्यास्त जाल्ली.गुलामगिरींतल्यान सुटका करून घेवचे पसत गोंयांत लिपचोरयां सतत काम चलतालें. हातूंत गोंयचे तरणाटे स्वखोशयेन वांटेकार जाताले. तातूंतले एक तरणाटे जावन आशिल्ले लक्षमीदास बाेरकार.पुर्तुगेज सरकारान गोंयची रेल्वे येरादारी स्थगीत केल्ली म्हणून 18 मे 1955 दिसा तांणी नाथ पै हांच्या फुडारपणा खाला कॅसरलॉकाक सत्याग्रह घडोवन हाडिल्लो. प्रजा समाजवादी पक्ष आनी सेवा दल हांचे कडेन तांचे लागींचे संबंद आशिल्ले.
पदवी.
1950 वर्सा गोंय नॅशनल काँग्रेसीचे भांडारी म्हणून तांची नेमणूक जाली.गोंय द हेगां हांगाच्या इंटरनॅशनल कोर्ट ऑफ जस्टीस प्रतिनिधित्वाचेर निशाणी करपा खातीर गोंयकारांचे प्रतिनिधी म्हणून लक्षमीदास बोरकारांक वेंचून काडिल्ले.
1958 वर्सा ते ‘गोवा नॅशनल काँग्रेसी’ च्या मुंबय फांटयाचे अध्यक्ष जाले. लोकसत्ता ह्या मराठी दिसाऴ्याचे ते मुखेल उपसंपादक आशिल्ले. उपरांत 1978-1983 ह्या काऴांत ते ‘नवप्रभा’ ह्या मराठी दिसाऴ्याचे संपादक जाले. हाचे भायर तांणी ‘राष्ट्रमत’ आनी ‘समाचार’ ह्या दिसाऴ्यां खातीरुय कांय तेंप वावर केला.
मरण.
तांणी पत्रकारितेंतल्यान स्वातंत्र्य चऴवऴ चलयली तेच प्रमाण समाजीक प्रस्नूय तांणी भोव कुशऴतायेन हाताऴ्ऴ्यात. अशा ह्या पत्रकार आनी सुटके झुजाच्याक डिसेंबर 1999 वर्सा मुंबय मरण आयलें.
ज्युआंव कारमीन ब्रगांझा

ज्युआंव कारमीन ब्रगांझा हो एक मुज्ग वाजोवपी.
जल्म.
ज्युआंव कारमीनो ब्रगांसा हाचो जल्म 23 जून 1930 वर्सा मेरसे जालो.
शिक्षण.
धा वर्साचे पिरायेचेर ताणी रेबेक आनी सरगम हें दोनूय समकालीन मेरसेच्या मायस्त्रो जुझे कायतानो फेर्नांनदीस हाच्या कडल्यान शिकलो, ताणें हें शिक्षण ‘ पेरोकीयाल स्कूल ऑफ आवर लेडी ऑफ मेरसेज चर्च’ मेरसे हांगा घेतले. 1948 वर्सा ताणें ‘पिरमेयरो ग्राओ’ हें शिकप पुर्ण केलें, उपरांत मेरसेच्या मायस्त्रो वारेला कायादो हांच्या कडल्यान रेबेक शिकलो. 1955 वर्सा सुमार 25 वर्साचे पिरायेर तो मायस्त्रो जुझे कायतान फेर्नानदीस हाच्या आस-या खाल युफोनियम शिकलो. ताका आनीक वाध्यां शिकपाची खर इत्सा आसली आनी हाका लागून तो क्लॅरिनेट आनी उपरांत आल्टो सेक्साफोन शिकलो.
वावर.
1963 वर्सा वाध्यां सारकी वाजोवंक शिकल्या उपरांत ज्युआंव कारमिनो ब्रगांसा, मायस्त्रो वारेला कायादो हाच्या आस-या खाल ब्रास बॅण्डांत वाजोवंक लागलो. ह्या बॅण्डान “ जारदीं ग्रासिया दे ओर्ता” पणजे आनी “जारदीं दे लुईस गोम्स” कामपाल अश्या जाग्यांचेर सादर केलें. उपरांत तो तियात्राच्या बॅणडांत भितर सरलो जंय तांणें गोंयच्या म्हान संगीतकारांच्या परस्परांक रावन ताणें आल्टो सॅक्साफोन वाजयलो, म्हान संगीतकार जशे की डुमिंगोस कायतानो ब्रगांसा (पेंपरे(ट्रम्पेट),ट्रॅम्बोन, सॅक्साफोन, क्लॅरिनेट, आदी), फ्रान्सीस झेवियर आजावेदो (धोल/ड्रम्स), आन्तोनियो जीजस फेर्नांनदीस मेरसेचो आनी लुईस रॉडरीगीज (पेंपरे/ट्रम्पेट) रायबंदर. वेगवेगळ्या गांवांतले दिगदर्शक जशें की दुमिंगोस ज्युआंव फेर्नांनदीस मेरशेचो, मिस्टर लोबो जुआरी गोआ-वेल्हाचो आनी गोंय भर आशिल्ल्या हेर दुस-यानी माचयेर हाडिल्ल्या तियात्रांक बॅण्डांन संगीत फावो केले. जायत्यो संदी तांकां मेळ्ळ्यो जशें की काजाराचो समारंभ, वार्षिकोत्सव, नातालां आनी नव्या वर्साच्या नाचाक तांकां बराबर सादर करूंक मेळ्ळे सांत इस्तेवाच्या क्रुनर हिलारियानो कॉस्ता हांच्या परस्परांक. सांन्ता क्रुजच्या मायस्त्रो लुईस कोटा हाच्या आस-या खाल ताणें गोंयांत पुर्तुगेज कॉन्सुलेटाच्या उदघाटनाच्या समारंभाक ब्रास बॅण्डांत प्रयोग केलो. हाच्या खेरीज 80-90 वर्साच्या शेवटाक तो सेंट सिसिल्या म्युजीक स्कूल, सां तोमे-पणजी हांतूंत रेबेक (वायलन) आनी सरगमाचो (सोल्फेज्योस) हाचो शिक्षक आशिल्लो.
सध्या तो उमळशीक आशिल्लया तरणाट्यांक मेरसे आपल्या घरा रेबेक शिकयता आनी तेच परी ताणें तियात्र अकेडमी गोआ स्कीम हाच्या खाल “प्रमोशन ऑफ तियात्क म्युजीक” हांतूंत फुंकून वाजोवपाच्या यंत्रान शिक्षक म्हूण नोंदणी केल्या. आपल्या कुटुंबां वांगडा तो ब्रास बॅणडांत फेस्तांक आनी हेर दुस-या प्रसंगांक तो आपल्या चेड्या आनी नातवां वांगडा प्रयोग करता.
Tonga

, ओशनिया च्या बेट देश आसा। ताची राजधानी नुकू'आलोफ़ा नगर आसा।
कुंवाळो

कूंवाळ्याची खाशेलताय
कूवाळ्याचो आयूवे॔दांत कुष्माण्ड म्हणटात .बायर म्हयने वाडपी ही वेल जातूंत उष्मा ना तो कूष्माण्ड .कूंवाळ्याचें फळ ,बीं बानां अशे भाग वखदांत वापरतात. कूंवाळ्याक आयूवे॔दांत खूब म्हत्व आसा कूंवाळ्याचो रंग धवसो-गोबरो आसा. तो दुदया सारको लांबट-गोल दिसता. ताका धवो दुदी ( Sah Gourd Melon) लेगीत म्हणटात. कूंवाळ्याची भाजयेत तशेंच वखदांत वापर करपाक मोट्या प्रमाणांत लागवड करतात.कूंवाळ्याचो एक वेगळो प्रकार मेळटा ताका क्षेत्र कूष्मांड (Cucurbita Maschata) अशे म्हणटात.
कूंवाळो जीवाक बरो.
आधुनीक अभ्यास प्रमाण कूंवाळ्यांत कॅल्शियम,फॉसफरस,लोखंड,थायमीन,रिबोप्लोवीन निओसीन तशेंच 'क' जिवनसत्व भरपूर प्रमाणांत आसता.कूष्माण्डाचीं फळां बरोच तेंप उरतात. हाचो मुखेल वखदी गुणधर्म सांगचो जाल्यार हातूंत उष्मांक कमी प्रमाणांत आसाता. तशेंच हालींसराक जावंपी दुयेंसां जशीं गोडेंमूत,कॉलेस्ट्रोल,बलबलीतपण. अशा दुयेंसांनीं कूंवाळो खास लाभकारी थारता.
कूंवाळो स्निग्ध,गोड रसाचो आशिल्ल्यान अनुलोमन करता. बध्द मल प्रवृत्ती आसता तेन्नाय ताचो वापर जाता. मुखेल करून कूंवांळ्याच्यो बिंयो वांटून ताचो कल्क (चटणी)दिवन उपरांत रेचक वखद दिल्यार दंत मरून भायर पडटात.
कूंवाळो हो गोड,थंड आनी स्निध आशिल्ल्यान काळजाक बरो पडटा. काळजाचे स्नायू कमकुवत जाल्यार तशेंच उच्च रत्तदाबा अशा लक्षणांचेर कूंवाळ्याचो रस बरें कार्य करता. मल प्रवृत्तीवेळार त्रास जावन रगत पडटा आसत जाल्यार कूंवाळो वापरतात. जांका खूब तान लागता अशा मनश्यांक हाचो फायदो जाता.
कूंवाळो फुफ्फुसांक बळ दिता. तातूंत खोकली,ताप कमी जाता. तशेंच क्षय (टी.बी) विकारांत थुंकयेतल्यान रगत वयता तेन्न ते थांबोवपाक कूंवाळो बरीच मदत करता. क्षय वेळार येवपी खोकलेत लेगीत ताचो वापर जाता. ह्या गुणांक लागून क्षयात(टी.बी) ताचो चडांत चड वापर जाता. स्वास (अस्थमा) ह्या विकारात ताचो बरोच लाब मेळटा.
कूंवाळ्याचे गुणधर्म.
कूंवाळो थंड गुणाचो आसल्या कारणान आंगातली जळजळ,संताप,उश्म कमी करता. ते खातीर कूंवांळ्याच्यो बिंयो वांटून ताचे शरबत करून घेवचे. कसल्याय दुयेंसा उपरांत आंगात अशत्तपणा आयल्यार तशेंच मनीस बारीक आसत जाल्यार ह्या फळाचो रोस वापरतात. तातूंत आंगाक ताकत येता. गरमे दिसांनी जावपी दुयेंसा पिडनात. लाशिल्ल्या आंगाच्या भागार फळातलो गर वा पांना वाटून रस लायतात तातूंत दुयेंतीक थाकाय मेळटा.
मेंदवाक बळ दिता , बुध्दी,मेधा,धारण,शक्ती हातूंत वयाड करता. न्हिद पडना अशा वेळार लेगीत कूवांळो बरो तरेन कार्य करता. मन शांत दवरता. बुध्दीचे पोशण करता. कूंवाळो रगतातले विखारी घटक (टॉक्सीन) मुताच्या मार्गातल्यान भायर उडयता. आनीक म्हत्वाचें सांगचे जाल्यार मूत्र प्रवृत्ती सुदारता. वृक्काचेर (किडनी) कार्य करून मूतपाक त्रास जावप, तशेंच मूतखडो आसल्यार कूंवाळो बरोच फायदेशीर थारता. शूक्रधातूंची दुर्बळताय आसता तशेंच ताची उत्पत्ती कमी प्रमाणात जाता अशा वेळार कूंवाळ्याच्या वापरात बरीच मदत जाता.
अशे तरेन बरयाच लक्षणांनी कूंवाळो आमच्यान वापरूं येता. पूण खंयच्याच गजालीचो चड वापर केल्यार ताचो त्रासूय बी जाता. म्हून कूंवाळो प्रमाणात वापरचो.
तुकारामा उपरांतचो काळ

तुकारामाच्या निर्वाणाउपरांत संप्रदाय चलोवपाच्या योग्यतायेचे जे मनीस जावन गेले तातूंत निळोबाचें नांव घेवपासारकें आसा.तो आपणाक तुकोबाचो अनुगृहीत मानतालौ.ताणें वारकरी संप्रदायाचो प्रसार केलो.नीळोबा उपरांतच्या ३०० वर्सांत वारकरी संप्रदायांत शंकरस्वामी शिऊरकर,मल्लाप्पा वासकर,हैबतराव बाबा,वासुदेवबाबा देहूरकर,चातुर्मास्येमहाराज,साखरेमहाराज,विच्णूबुवा जोग,दादामहाराज सातारकर,केशवराव देशमुख,बंकटस्वामी,लोहिया महाराज,प्रा.शं.वा़दांडेकर सारकिल्ले जायते कर्तुत्त्वान मनीस जावन गेले.ह्या सगळ्यांनी किर्तन,प्रवचन,संघटना हांच्या आदारान आनी शिश्यपरंपरा निे्माणकरून तिच्या आदारान संप्रदायाच्या कार्याचो प्रवाह आयजमेरेन चालू दवरला.
वारकरी संप्रदायांत कांय उपसंप्रदायय आसात ते अशे-१)चैतन्य संप्रदाय २)स्वरुप संप्रदाय ३)आनंद संप्रदाय आनी ४)प्रकाश संप्रदाय.
वारकरी संप्रदाय शुध्द भक्तिमार्गी आसा.भक्ती हो मूलसिध्दान्त म्हणून आपणावन ह्या संप्रदायान आपल्या तत्वज्ञानाची उबारणी केल्ली आसा.वारकरी संप्रदायांत भक्ती हें मोक्षाचें आनी स्वात्मसुखाचें व्हड साधन मानलां.ज्ञानदेवान भक्तीक पांचवो पुरुषार्थ मानला.मानवी जिविताचें निमणें साध्य मोक्ष नासून भक्ती आसा आनी भक्तींतच जिविताची सफळताय आसाअशें ज्ञानेश्र्वर मानता.हेर संतानीय ताचोच पुरस्कार केला.ज्ञानदेव आपुण जावन पुराय आत्मानुभवि आशिल्लो.ताकाच लागुन ताणें भक्तीक सगळ्यांत उंचेलें स्थान दिलां.
भक्ती ही फक्त वैयक्तिक भावना न्हय.ती परमात्म्याच्या मूळ स्वरुपांतच आसा.तशेंच ती सहजस्वभावरूप आसा.परमात्म्याच्या जाग्यार आसपी ह्या सहज प्रेमाक परमात्म्याचो सहज उजवाड अशें ज्ञानदेव म्हणटा.एकनाथ महाराज आनी तुकोबानूय हाचें समर्थन केलां.
वारकरी संप्रदायाची अधिश्ठात्री देवता विठ्ठल.रामकृष्णहरी हो ह्या संप्रदायाचो मंत्र आसा.ह्या मंत्राक सोवळें-ओवळें,थळ-काळ,जात-वित्त-कूळ हांचो प्रतिबंध ना.गळ्यात तुळशीच्या मणयांची माळा,कपलाक गोपीचंदनाच्यो मुद्रा आनी बुको तशेंच खांद्यार पताका(गुढी)हीं वारक-यांची बोधचिन्नां आसात.तातुंतली तुळशीची माळ हि एकाद्र्या ज्येश्ठ वारक-याकडच्यान घेवपाची आसता.तेखातीर कांय नेमूय पाळपाचो सोपूत घेवंचो पडटा.
फड म्हणजे वारकरी-मुखेली आनि ताची शिश्यमंडळी हांचो एकवटीत समुदाय.वारकरी जाच्याकडल्यान माळ घेवन वारि पत्करता तो ताचो गुरू जाता.शिश्यान वारीक वतकच आपल्या गुरूच्या फडांत वचून-भजन किर्तनांत भाग घेवपाचो आसता.
पंढरीची आनी आळंदीची अशो दोन वा-यो वारकरी संप्रदायांत चलतात.पंढरीची सगळ्यांत म्हत्वाची वारी म्हणजे आशाढ शुध्द एकादशी.आळंदीचे वारीचो दीस कार्तिक वद्द एकादशी हो आसा.आषाढीचे वारीक ज्ञानेश्र्वरमहाराजाची आळंदीच्यान पंढरीक पालखी येता.आषाढी-कार्तिकी ह्या वा-यांक दर एका फडाचेर दसम ते पुनवमेरेन भजनाम आनी कीर्तनां जातात.रातचो हरिजागर आसता.पुनवेक सगळ्यो दिंड्यो पंढरपुरापासून लागींच आशिल्ल्या गोपाळपुरीक वतात.थंय कालो जाता.काल्याच्यो ल्हायो एकमेकांच्या तोंडांत घालून वारकरी आपल्या वारीची सांगता करतात.
आळंदीचे वारीक पमढरीच्यान नामदेव,पुमडलीक सारकिल्ल्या संतांच्यो पालख्यो आनि दिंड्यो येतात.भजन,किर्तन,हरिजागर हे सुवाळे जातात.कार्तिक वद्द त्रयोदशी हो ज्ञानेश्वराचो समाधी दीस.ह्या दिसा समाधीचे अभंग म्हणटात आनी कालो जाता.देहू,पैठण,त्र्यंबकेश्र्वर,सासवड ह्या संतांच्या क्षेत्रांत त्या त्या संतांचे पुण्यतिथीक नेमान वचपी वारकरीय आसात.
वारकरी संप्रदाय हो मानव जिवितांत ईश्र्वरी प्रेमाची अनुभूती घेवन जिवीत ख०या अर्थान फलदायी करपाचो भक्ती,हो सोंपो मार्ग सांगपी संप्रदाय आसा.हिंदू धर्माच्या वेगवेगळ्या अवस्थांतल्यान परिणत जायत जायत तो सद्दाचे अवस्थेक आयिल्लो आसा.
हातो

46. हातो 
कूळ:Pandanaceae लॅटीन नांव:Pandanus odorotissimus linn f. 
हातो ही एक सुगंधी वनस्पत. ‘केतकी’ हें ताचें संस्कृत नांव. मराठीत ताका केवडा अशें म्हणटात. गोंयच्या काय भागात कोंकणीत ताका कवासो म्हणटात. ह्या फुलाच्या वासान लागून तशेंच ताच्या भांगराळ्या हळडुव्या रंगाक लागुन हें फुल सगल्यांक आवडटा.आपल्या सुगंधान मोहीत करतल्या ह्या फुलाक ‘सुवर्ण केतकी’ गंधपुष्पा, ‘हेम केतकी’ अशीं तरेकवार नांवां आसात. हात्याच्यो दोन जोती आसात. पुंपुष्पा म्हणचे ‘केतकी’ आनी ‘स्रीपुष्प’ म्हणजेच ‘स्वर्णकेतकी’ स्रीपुष्प पंपष्प परस मातशें ल्हान. चड सुगंधी आनी गडद हळडुव्या रंगाचें आसात. झाडाक पावसाळ्यांत फुलां फुलतात. आनी शरद ऋतूंत फळां लागतात. फळां घट्ट आसात. हाचीं पानां लांब कांटेरी आसातात. हाचें फूल सुकलें तरी ताका सुगंध उतरा म्हण तांकां ‘स्थिरगंध’ अशें म्हरटात. बुद्दीक चालना दिता म्हूर ताका ‘मेध्या’अशेंय म्हणटात. हातूंत गोड तिखट, कोडू रोस आसून स्निग्ध गूण आसात. तो गरम न्हय आनी थंडूय न्हय. मध्यम विर्याचो आसून, तिनूय दोशांचें शमन करता. ह्या झाडाचीं फुलां आनी मूळ वखदी आसात. ब-याचश्या लक्षणां वेळर ताचो वापर करूं येता. फुलांत सुगंधी उडनशील तेल आसात. ह्या फुलाचेर परागा सारकें जें चूर्ण आसता तांचो लेगीत वखदी उपेग जाता.
उपयोग.
हें फुल बायलां आपल्या केंसांत माळटात. जांच्या केसांक दुर्गंध आसता ताचो नाश करुन पुराय केंस सुगंधीत करता. तशेंच हें फूल धारण केल्यार आंगाक एक सुगंध येता. जांका घामाक लागून दुर्गंधी येता तांणी मुजरत ह्या फुलाचो वापर करचो.
हात्याच्या फुलां पासून जें तेल काडटात ताचो तर आयज बरोच वापर जाता. कान दुखत जाल्यार हें तेल दोन दोन थेंब कानांत घालतात. तशेंच सांध्याची दूख आसत वा कमर दुखता आसत जाल्यार हें तेल लावचें. ताणें कमर दुखी थांबता.
हात्याचो वापर सौंदर्य प्रसाधनांनी जावपाक लागला. तेलाचो वापर साबण आनी केंसांक लावपाच्या तेलांनी जाता. हात्याच्या अर्काचो वापर हेर तेलांनी घालून आंगाक मसाज करपाक वापरतात. तशेंच हाच्या मनमोहक सुगंधाक लागून उजवातींत ताचो वापर जाता. जाचो परमळ घरभर पसरता. मन प्रसन्न करता. ह्या गुणाक लागून हें हात्याचें फूल आपले भोंवतणी आसतकच थकवो पयस जाता. मन आनंदीत उरता. कसलेंय काम करपाक एक उमेद येता. मेंदुक उत्तेजन मळटा. फुलाचेर आशिल्ल्या पराग चुर्णाचो ‘नस्य’ करपाक उपेग करतात. फिट्सा सारक्या मेंदूच्या दुयेंसांत हो चूर्ण नाकात फुंकतात.
हात्याच्या मुळाचो उपेग अपचनात तशेंत बध्दकोष्टांत करपाक मेळटा. हातो काळजाचें कार्य सुदारता तशेंच रगता विकारांत ताचो उपेग जाता. ‘मूळ’ गोडे मुताच्या दुयेंसांत वारतात. हेर चुर्णा वांगडा मुळांच्या चुर्णाचो काडो करून तो पोटांत घेवपाक दितात. हातूंत सिध्द केल्ल्या तेलाचो गर्भपात तशेंच गर्भाशयाच्या विक्रुती वेळार वैद्य वापर करतात. कातीचे कागाळीचेर तेलाचो आंगाक लावपाक तसोच मुळांचो पोटांत घेवपाक वापर करतात.
Stotram anchem Pustok

Stotram anchem Pustok.
Psalms
Prostavna
Stotranches pustokar 150 stotram asat, ani tim rochun ieunk ogllimunnim 450 vorsam laglim (Sumar 1010-538 Kristi xoka adim). Judev lokachea khud jivitantlim ani bhoktiponnantlim tim upzolim.
Hea bhaxantorant Hebrev bhaxen Povitr Pustokantle ankdde Stotrank vaporleat; Grik ani Latin Povitr Pustokant tancho ankddo matso vegllo zata ani chodd korun eka ankddeak pattim urta (ho-1 ankddo konvcham modem dila).
STOTRANCHE VORG
Stotrancho veg-vegllo akar topaslear, tanche chodd-korun 3 sahitia-akar (literary forms) melltat :
1. Gitam
8, 19, 29, 33, 46-48, 76, 84, 87, 93, 96-100, 103-106, 113, 113, 117, 122, 135, 136, 145-150.
Him gitam devachi tust korunk ulo martat ani osle tustechim karonnam sangtat; dekhik, Devan kel’li ojapanchi rochnna ani Tannench zannvaien ani podven choloilolo mon’xacho itihas ani odik chodd Israel-porjechi opurbaien kel’li soddvonn.
Hea gitam modem Jerusaleant ravtolea Devachi ani teach Povitr Xarachi Vakhann’nni kortolim gitam asat, mhonnge Sionachim ani Devachea raiponnachim gitam (46, 47, 48, 76, 87, 93, 96-98).
2. Vinotichim Stotram :
Oslim Stotram mon’xanchem odruxtt, boll’llik, mhatari pirai, khont, patok ani toxench dusmananchi onit ani piddapidd iskuttaitat; Devacho adar, bhogsonnem ani rakhonn mellche khatir vhodd khaltikaien Taka ulo martat; ani kedna – kedna visvasan mellchi as ate modoti khatir adim-fuddem argam-I ditat.
Oslim Vinotichim Stotram khasgi mon’xanchim vo ak’khe Israel-porjechim zaunk xoktat.
Khasgi mon’xanchim zalear (St 3, 5-7, 13, 17, 22, 25, 26, 28, 31, 35, 38, 42-43, 51, 54-57, 59, 63, 64, 69-71, 77, 86, 102, 120, 130, 140-143), tanche kovi vo stotrkar ap-apleo gorzo Deva mukhar ghaltat.
नंदा धर्मा बोरकार

नंदा धर्मा बोरकार हें कोंकणींतले एक फामाद बरोवपी। आपल्या उत्तम अशा बरपांतल्यान तांणी कोंकणी साहित्यांत बर घाल्या।ते एक निवृत शिक्षक,कॅान्वेंट हायस्कुलांत ३३ वर्सां हिंदी मराठी आनी कोंकणीचें अध्यापन करताले।
गौरव आनी पुरस्कार.
पोको हे कादंबरीक "मनीपालच्या डॅा।टी।एम्।ए।पै फाऊंडेंशनचो" २००६ वर्सांचो उत्कृष्ट साहित्याचो पुरस्कार फावो जाल।
जॉन वाज

जॉन वाज हो एक तियात्र कलाकार.जॉन वाज,माचयेवेलें नावं मारकूस वाज.
जन्म.
हांचो जन्म२६ एप्रील १९९६ बॅन्ड्रा मुंबय हांगा जालो. 
जॉज लॉरेन्सो वाज (नावाधीक अनुभवी तियात्र आटिस्ट जाका मास्टर वाज ह्या नांवान वळखतात) आनी मैरिएन पियादाद हांचो चलो.ताचो बापूय कल्विम, आल्दोनाचो आशिल्लो पूण मागीर तो उतोरडा, सालसेट रावंक लागलो, थंय ताचे बायलेचे मूळ घर आशिल्ले.
शिक्षण.
मारकूस हाणें सेंट एंथोनी हाई स्कुल माजोर्डा हांगाच्यान शिक्षण प्राप्त केलें.
वावर.
मारकूस, ८ वर्सांचो आशिल्लो तेन्नाताणें आपली व्हडली भयण;‘फेलिसिया’ वांगडा आपलें पयलेंअभिनय ‘वडपण,’ ह्या तियात्रांत केलें. आयज पासून ताणें ७ तियात्र केल्यात ते म्हणल्यार ‘मूठ भर माती’,’ रगताक रगत’, ‘आलमाच्या दिसा’, ‘रगताचो फातर’, ‘शीम ओ शीमतेर,’‘भयणीचो सांभाळ’, आनी ‘पांपरेल.’
कांय हेर तियात्रिस्तांचे तियात्रतातूंत ताणें अभिनय केलां, ते म्हणल्यार ‘केन्ना उद्देतलो तो दीस’,‘बायलांची रीत’,‘वावराडी पाय’,‘फोटकीरो’, ‘उपकार नासलो,’‘बायलेक लागून’, ‘आतां कोण घातकी’, ‘एकूच काजार’,‘गोंयचें उदक’,‘बुनियाद नासलेलें घर’,‘के सेरा सेरा’,‘हातिचीं पांच बोटां’,‘पाद्री मोगापडलो’,‘वेळ’,‘देवासपण’,‘पाय’,‘स्ट्र्ईक’,‘क्वेशन मार्क’,‘रिपोटर’,‘बावलेलीं फुलां’,‘पिसोडलेलीं फुलां’,’सांडलेलीं फुलां’,’मोगाचीं फुलां’,’निवार आमकां’,’गुन्याव कोणाचो’,’भुरग्यां सांगाताक’ आदी.
तियात्रमाचयेर तांचें खाशेलेपण म्हणल्यार तांचें सुवादीक ताळयान गावप. एक घर चार वांटे, पदोन तियात्रिस्ट, बोंम्बे देखो, राखणो, दया, अपघात, सवसारांत कोण व्हडलो, काजाराचो इनाम, तान आनी घर ह्या तियात्रांनी ताणी कांतारां गावप केलां. विटोरिन परेरा, पौट्रिक डोरादो, रोबिन वाज, एम बॉयर, जासिंत वाज, सी आल्वेरस, मेंडेस ब्रास, रोजफन्स, मारियो मिनेझिस, मिलाग्रिस, मेनीनो दी बांदार, टोनी डायस, एच ब्रिटोन, रिको रोड, नेल्सन, जॉन डिसिल्वा, रेमि कोलेको, लॉवरी त्रावासो,फ्रांसीस डी तुवें, मेनीनो मारिओ, मारियन फनांडीस, रोमाल्डीनो फनांडीस, फिलिप आनी जेनेट, सेमि टावारीस आदी हांच्या वांगडा ताणी भुमिका केल्यात.
मार्कस वाज हाणें दोन सिडी ‘गोंयची गिरेस्काय’ आनी ‘बारा म्हयने’ आनी एक विसिडी ‘ग्रीन कार्ड’ उजवाडाक हाडल्यो. ताणें आपलें गायन विसिडी,सिडी आल्बमांत रेकॉर्ड केलां. हांचे परस ताणे अखिल भारतीय रेडियो आनी गोवा दुरदर्शन विभिन्न अभिनयात आनी गायन कायक्रमांत अभिनय केले.
पुरस्कार.
कोंकणी तियात्राक ताणें दिल्ल्या योगदानाक लागून ताका जायत्या संस्थानांनी सम्मानीत केला. १९७६ ह्या वर्सा ‘दी बेस्ट चरित्र अभिनेता’ गोवा कला अकदेमीचे खेळ सर्तीत फावो जालो. सिनेमाटाईम्स (बोंम्बे) पुरस्कार.२००८ आनी २००९ दोन फावटी सर्वश्रेष्ठ संगितकार आनी गायक आशिल्यान ताका डॉ. जॅक डी सिक्वेरा पुरस्कार फावो जालो.२०१६ ह्या वर्सा ताका ‘टायम्स पुरस्कार’ फावो जालो. टी.ए.जी लोकप्रिय तियात्र सर्तींत २०१५ सर्वश्रेष्ठ गायक आनी २०१६ सर्वश्रेष्ठ गीतकार अशे पुरस्कार फावो जाले.
ताका २२ मे २०१७ ह्या दिसा मारगांव ‘तियात्र सेलब्रेशन कमिटीनपासून’ ताका तांच्या १२५वी जयंती दिसा सम्मनीत केलो. मारकूस हाणें मारयानो फर्नाडीस, रोमेल्डिना जे फर्नाडीस, फिलीप आनी जेनेट, सेमी टावारीस आदी हांच्या वांगडा तियात्र भुमिका करपाक यूके, यूएसए बी भोंवन आयला.
Adeus Adeus Maie Konkani Gaion

Adeus Adeus Maiye.
Adeus Adeus Maiye
Sorginchea Neketra
Korunk Tujim gaianam }...2
Sorginchea dissacho
Uzvadd Maiye tuzo
Jezuchea mogacho.}...2
Tum full ge porzollit
Bhou sobit pormollit
Adeus Adeus Maiye
Adeus Adeus Maie...
Polleiat.
Ankvar Mariechea Manak Gaionnam
तुळशीलग्न

तुळशीलग्न म्हळ्यारच व्हडली दिवाळी. तुळशीसंबंदीत एक परब. ह्या दिसा विष्णुचें तुळशिवांगडा सांकेतीक पद्दतीन लग्न लायतात. हाचेंविशीं लोक साहित्यांत कथा मेळटा ती अशी-एका गरीब ब्राह्मणाक तुळशी नावांची काळी चली आशिल्ली. एका भविश्यकारान तिचेविशीं अशें भविश्य सांगलें, तिका ब्राह्मण न्हवरो मेळचोना. तेन्ना बापायन तिका घरांतल्यान भायर घाली. ती थंयच्यान पंढरपूरांत येवन रावली. थंय तिचें आनी विठ्ठलाचें एकमेकांचेर प्रेम बसलें. रुक्मीणीक हें कळटकच ती तिचो मत्सर करुंक लागली. तें पळोवन तुळशीक वीट आयली आनी ती सीतेवरवीं भुंयेंत गडप जाली. तेन्नाच विठोबा थंय आयलो. ताणें तिचे केंस धरुन तिका वयर काडली. तेन्ना एक काळें झाड वयर आयलें. मानवी तुळशीक दिल्लें वचन विठोबान त्या झाडाकडेन लग्न लावन पुराय केलें. तेन्नाच्यान कार्तिक शुध्द दुवादशीक तुळशीचें लग्न लावपाची चाल सूरु जाली.
तुळशिच्या अलंकाराचे वर्णन.
तुळशीलग्ना दिसा तुळशी वृंदावन आनी ताचे भोंवतणचो जागो झाडून पुसून निवळ करतात. भोवतणीं शेण सारोवन जमीन शुध्द करतात आनी रांगोळी घालतात. वृंदावन वेगवेगळ्या रंगांनी रंगयतात. सकाळींफुडें तुळशीक तेल हळद लायतात. उपरांत तिका अलंकार घालून नटयतात. तुळशीच्या वृदावनांत शिवडी, जिन्याबडि, चिंचो, आंवाळे हांच्यो ताळ्यो दवरतात. रोजांच्यो माळो घालून वृदावन सजयतात. उपरांत पुरयताक आनी आप्तइश्टांक आपोवन सगळ्यांचे उपस्थितींत तुळशिची शोडशोपचार पुजा करतात. तें पुजेचो संकल्प असो- विष्णुप्रबोधनार्थ राधा कार्तिक दामोदर प्रीत्यर्थ तुलशी विवाहाख्यं कर्म करिष्ये|
शोडशोपचार पुजा अभिशेकामेरेन पावतकच तुळशीक दुदाचें स्नान घालून तीनदां तुळशीक प्रदक्षिणा घालून वुष्णूक "जागो जा" अशी प्रार्थना करतात.
तुळशी लग्नाच्यो विधी.
नेवेध्य समर्पण जाले उपरांत, राधा स्वरुपि तुळस आनी कार्तिक दामोदर विष्णुरुपी बाळकृष्ण हाचें लग्न करतात. घरचो यजमान हातांत आंब्यापानां गुठलावन आनी फुलां गुंथून केल्ली माळ घेवन पाटार उबो रावता. तो आनी तुळस हांचे मदीं अंतरपाट धरतात. जमिल्ल्या लोकांक अक्षता वांट्टात. मंगलश्टकां म्हणून जातकीच येजमान आपल्या हातांतली माळ तुळशीक अर्पण करता. बाळकृष्णाक तुळशिचीं माळ आनी तुळशीक फुलांची माळ घालतात. उपरांत आरती जातकच सगळयांक फोव, चिरमुल्यो, ऊंस अशी खिरापत वांट्टात. उपरांत सवायशीण बायलो तुळशीची होंट भरतात. तुळशी म्ह-यांत जोडवें पेटोवन सौभाग्याची याचना करतात.
तुळशिच्या लग्नाचो हो विधी कार्तिक शुध्द दुवादशिपासून कार्तिक पुनवेमेरेन करपाची पद्दत आसा. ह्या चार तिथिंनी उत्तरा,भाद्रपदा, रेवती आनी आक्ष्विनी नखेत्र् जें तिथीक येता तो दीस तुळशीलग्नाक एकदम बरो अशें शास्त्र् सांगता.
भगवान दादा

भगवान दादा
जल्म.
भगवान दादांचो जल्म 1 आँगस्ट 1913 दिसा एका श्रमीक कुटुंबांत जालो.
चलचित्रांत काम.
ल्हानपणा सावनूच दादांक चिञपटांचें आकशण आशिल्लें. ताका लागून तांचें केत्राच अभ्यासांत लक्ष लागलें ना. ताका लागून तांकां बापायचो मार जायत्या फावटीं खावचो पडलो. सामके वायट परिस्थितींत रावून दादा जिदीन आपल्या ध्येया कडेन वाटचाल चालू दवरली आनी रोखडोच तांणी हिंदी चित्रपटांत रोमँटीक , विनोदी नायकाच्यो भुमिका मेळयल्यो. सुरवातीक दादान खुब व्यायाम करन आपले कडेन खुब लक्ष दिलें. हाचो लाव तांकां फुडारांत जालो. चलचित्रांत काम मेळोवपाक दादाक खुब अडचणी आयल्यो पूण अखेरेक 1930न निमातो सिराज अली हकीम हांणी आपल्या बेवडा आशिक ह्या मूक चित्रपटांत दादांची विनोदी अभिनेतो म्हणून निवड केली . उपरांत दादान जाल्यार मूक चित्रपटांनी आपल्या अभिनयाचो जादू दाखयलो . चित्रपटांत अभिनया वांगडाच भगवानदादांनी चित्रपटांत निमितीच्या सगळ्या गजालींचो बारीकसाणीन अभ्यास केलो.
पयलो बोलपट.
उपरांत 1934त आयिल्लो हिम्मत-ए-मदा दादांचो पयलो बोलपट. 1938तआयिल्ल्या स्टण्ट तशेंच एक्शन चित्रपटांचें केलें . भेदी बंगला हो सस्पेंस चित्रपट आशिल्लो. भगवान दादांचें हें काम पळोवन राजकपूर आनी भगवान इश्ट सी रामचंद्र हांणी दादांक सामाजीक चित्रपटाचे निमितीची सल्लो दिलो.रामचंद्र हांच्या सल्ल्याचो विचार करन दादान 1951त अलबेला हो चित्रपट तब्बल 50 आठवडयां परस चड दीस चलचित्रघरांनी हावसफूल चालू आशिल्लो. एका काळार बंगले आनी गाडयांचे धनी आशिल्ले भगवान दादा आपल्या इश्टांचें गदत आलताले. पूण जशे जशें अपेस मेळत गेलें तश्यो ह्यो सगळ्यो गजाली तांचे पसून पयस गेल्यो . जिविताच्या निमाण्या दिसांनी तांणी उरिल्ले दीस एकाकी अवस्थेंत सारले. 4 फेब्रुवारी 2002क भगवानदादान संवसाराक आदेवश केलो.
प्रभाकर यशवंत साखरदांडो

प्रभाकर यशवंत साखरदांडो हाचो जल्म : १४ फेब्रुवारी १९२८, सांखळी-दिवचल जालो.सुटकेझुजारी. ताणें प्राथमिक शिक्षण मराठींतल्यान घेतलें. सुटकेझुजारी. ताणें प्राथमिक शिक्षण मराठींतल्यान घेतलें. 1947 त ताणें सांखळी हांगा सत्याग्रहांत वांटो घेतलो.पोलिसांनी ताका धरलो आनी सुमाराभायर मार घालो.सात म्हयन्याउपरांत बंधखणींतल्यान पळून वचपाचे तयारेंत आसतना फार घालून तो जखमी जालो.तशेंच अवस्थेंत तो गोंयची शीम हुंपून गेलो. उपरांत पोलिसांनी ताका धरपाचे फर्मान काडिल्लें.पूण तो भूंयगत वावर करूंक लागलो. गोयांत तो चोरयां पत्रकां, हातीबीलां, तिरंगी बावटे पावयले.१५ ऑगस्ट १९७३ दिसा भारत सरकारान ताम्रपत्र दिवन ताचो भोवमान केलो.
आंबे, दीनानाथ ( दिनकर ) दत्ता शेणवी

आंबे, दीनानाथ ( दिनकर ) दत्ता शेणवी
गोंयचो सुटके झुजारी. ताणें मॅट्रिक मेरेन शिक्षण घेतलें. 1946 त, तो मडगांव शारांत सेवादलाची शाखा चलयतालो आनी भुरग्यांक व्यायाम शिकयतालो. 1854 वर्सा तो ‘ नॅशनल काँग्रेस गोंय ’ संघटनेचो वांगडी जालो आनी सुटकेझुजाचो वावर करूंक लागलो. 2 फेब्रुवारी 1955 दिसा ताणें विश्वनाथ गुडे, रजनिकांत महात्मे आनी गुरूदास कुंदे हांच्या वांगडा मडगांव सत्याग्रहांत वांटो घेतिल्लो. तेन्ना पोलिसांनी ताका धरलो. उपरांत प्रादेशिक लश्करी दंडाधिकाऱ्या (Territorial Military Tribunal) मुखार ताची चवकशी जावन, ताका आठ वर्सां बंदखणीची खर ख्यास्त आनी दोन वर्सां सादी बंदखण, वा दर दिसा तीस इस्कूद ह्या प्रमाण दोन वर्सां दंड भरूंक लायलो. तशेंच पंदरा वर्सांखातीर ताचे नागरी हक्क काडून घेतले. फुडें साडेचार वर्सां बंदखणीची ख्यास्त भोगतकच बंदखणीतल्यान ताची सुटका जाली. भारत सरकारान ताम्रपत्र दिवन सुटके झुजांतल्या ताच्या वावराचो भोवमान केला.
Dongrachea Mathear Bandlelem Xar Vopar

Lamp under a bushel
Voparincho hetu.
Tednam xisamnim lagim sorun Taka vicharlem: “Voparimnim tanchê kodde kiteak uloitai?” Tannem portipall kelo: “Kiteak Sorginchea Rajeache gutt vollkhunchem dennem tumkam dil’lem asa; tankam herank na. Asa tankam Dev anink-ui ditolo ani tanchem map bhoron òt’tolem; punn na tankam, asa tem porian tanchê koddlem Dev kaddun ghetolo. Dekhun Hanv voparimnim tanchê kodde uloitam, kiteak polleun-ui tankam disona, ani aikun-ui tankam aikona ani somzo-i na.
Izaiasan oxem adinch sanglolem tem tanchê sovem pallon ieta:
‘Aikun-aikun tumkam kãi, somzochem na; polleun-polleun tumkam kãi dischem na. Kiteak hea lokachem kalliz zodd-nibor zalam, tanche kan bhere zaleat, tanche dolle dhamplole asat; na tôr dolleamnim tankam disunk lagtolem, kanamnim tankam sarkem aikunk melltolem, monan tankam somzotolem, ani, tim Mhojê-xim portun ieun, Hanv tankam borim korin.’
Dongrachea Mathear Bandlelem Xar Vopar.
Povitr Pustok ː Matev 5 ː 14-16; Mark 4 ː 21; Lukas 8 ː 16, 11 ː 31
14 Tumi sonvsaracho uzvadd. Dongrachea mathear bandlolem xar lipon urona.
15 Pailê pondak dhampun dovrunk konnuch ponntti laina; ghorant astea soglleank ticho uzvadd poddunk, ti eka peddar dovortat.
16 Têch porim tumcheô boreô kornniô polleun sorgar astea tumchea Bapak monxamnim vakhannchê khatir, tumcho uzvadd tanchê mukhar porzollum-di.
“Voparimnim uloitolom, sonvsar rochloleak gupit asloleô vostu ukteô kortolom”, hem provadiachem utor oxem khorem zalem. (Matev 13:35)
वपारिंचो हेतू.
तेदनां शिसांनीं लागीं सरून ताका विचारलें: “वपारिंनीं तांचê कडे कित्याक उलयताय?” ताणें पर्तिपाळ केलो: “कित्याक सर्गिंच्या राज्याचे गूट वळखुंचें देणें तुंकां दिल्लें आसा; तांकां हेरांक ना. आसा तांकां देव आनिंक-ऊय दितलो आनी तांचें माप भरन òत्तलें; पूण ना तांकां, आसा तें परियान तांचê कडलें देव काडून घेतलो. देखून हांव वपारिंनीं तांचê कडे उलयतां, कित्याक पळेवन-ऊय तांकां दिसना, आनी आयकून-ऊय तांकां आयकना आनी संजोय ना.
इजाय्ासान अशें आदिंच सांगललें तें तांचê सवें पाळन येता:
‘आयकून-आयकून तुंकां कांय, संजचें ना; पळेवन-पळेवन तुंकां कांय दिसचें ना. कित्याक ह्या लकाचें काळीज जड-निबर जालां, तांचे कान भेरे जाल्यात, तांचे दळे धांपलले आसात; ना तोर दळ्यांनीं तांकां दिसुंक लाग्तलें, कानांनीं तांकां सार्कें आयकुंक मेळतलें, मनान तांकां संजतलें, आनी, तीं म्हजê-शीं पर्तून येवन, हांव तांकां बरीं करीन .'
दंग्राच्या माथ्यार बांदलेलें शार वपार.
पवित्र पुसतक ː मातेव ५ ː १४-१६; मार्क ४ ː २१; लुकास ८ ː १६, ११ ː ३१
१४ तुमी संवसाराचो उज्वाड. दंग्राच्या माथ्यार बांदललें शार लिपन उरना.
१५ पायलê पंदाक धांपून दवरुंक कणूच पणटी लायना; घरांत आसत्या सगळ्यांक तिचो उज्वाड पडुंक, ती एका पेडार दवर्तात.
१६ तêच परीं तुंचेो बरेो कर्णीो पळेवन सर्गार आसत्या तुंच्या बापाक मनशांनीं वाखाणचê खातीर, तुंचो उज्वाड तांचê मुखार पर्जळुंदी.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
Juanvachem Tisrem Potr

Juanvachem Tisrem Potr.
Third Epistle of John
Juanvachem Tisrem Potr.
Juanvan aplem Tisrem Potr Gaius mhonnlolea konn-ekleak boroilem. Ho Gaius D.I. 19/29 ani 20/4 hanga mellta; to ek Kristanv monis zalear sarki khobor na.
Hem Potr kedna ani khoi boroilem tem-bi sarkem kollona. Hea Potracho sondex ani rup monant dhorlear, Dusrem Potr boroilem tedna hem-i Tisrem boroilem mhonn sumar korum-ieta.
Hem Potr, zori ekdom mottvem, tori purvile Povitr-Sobheche thodde akar chitarun dita. Gaius boro poramos korpi ani sotan cholpi dekhun, tachi tust kelea. Punn, tech gunn diotrefesa sovem dixtti poddonant mhonn haka to xiddkaita. Demetrius haka-I tachea gunnam pasot vakhann’nni dil’li mellta.
Hea Potrachi manddavoll oxi :.
Prostavna : 1-4
Gaiusak vakhann’nni favo : 5-8
Diotrefesak guneanv asa : 9-10
Demetriusak tust favo : 11-12
Sompadnni : 13-16
Polleiat.
Third_Epistle_of_John
Books_of_the_Bible
Bible
भा. रा. तांबे

भा. रा. तांबे हो एक गीतकार आशिलल्लाे.
जल्म.
‘राजकवी’भास्कर रामचंद्र तांबे हांचो जल्म दि.27 आँक्टोबर 1874 ह्या दिसा मघ्यप्रदेशांतल्या मुगावली ह्या गांवांत जालो. तांचे राजघराण्या वांगडा इंदूर हांगासर रावप जातालें.
वावर.
भा. रा. तांबे हांचे नांव दोळया मुखार येतकच एक गीत सदांच रसिकांच्या दोळयां मुखार आयल्या बगर रावना. तें गीत म्हणल्यार जन पळभर म्हणतील हाय हाय, मी जाता राहील कार्य काय ? तांबे हे अर्वाचीन मराठी कवी भितरले एक भौमानेस्त कवी. तांबे हे ग्वाल्हेर संसथानाचे राजकवी आशिल्ले.तांबे हांची समग्र कविता ह्या ग्रंथात तांच्यो कविता प्रकाशीत जाल्या. तांका आधुनीक मराठीतील गीतकाव्याचे प्रवर्तक मानतात. थंय संस्थांचे दिवाण, सरकारी वकील, न्यायाधीश, शिक्षण खात्यांत रजिस्ट्रार अशा पंदाक तांणी मान हाडलो.
शिक्षण.
तांचें मुळावें शिक्षण तांणी झांशी हांगासल्लया पुसाळकर हांच्या खासगी शाळेंत घेतलें. उपरांत तांणी वैदिकाचे शिक्षण घेतलें. मध्यप्रदेशांत रावता आशिल्लयान हिंदी आनी उर्दू ह्या भासांचेर आनी तांतूत निर्माण जाल्ल्या काव्यांचे तांचेर संस्कार जाले. तांणी पयली देवासच्या हायस्कुलांत आनी उपरांत युवराजांचे शिक्षण म्हणून नोकरी केली.
माधवी सरदेसाय

डॉ माधवी सरदेसाय ही एक भारतीय शिक्षणीक तज्ञ आशिल्ली. ती जाग म्हयनाळ्याची संपादक आनी प्रकाशक आशिल्ली. तशेंच ती एक विद्वान, प्रकाशक आनी बरोवपी जाणी गोंयांत कोंकणी भाशेखातीर काम केलां. तिचो जल्म '७ जुलय १९६२' वर्सा जाल्लो. ती '२२ डिसेंबर २०१४' वर्सा संवसाराक अंतरली.
जीण आनी शिक्षण.
ती लिसबोआ, पुर्तुगालांत जल्मल्ली पूण मूळ मडगांवची. तिचे घोवाचें नांव राजू नायक आनी तिका दोन चलयो आसात. आसावरी नायक आनी अदिती नायक अशी तांची नांवां. तिणें आपलें मुळावें शिक्षण कोंकणी माध्यमांतल्यान घेतिल्लें. तिणें मडगांव हांगच्या चौगुले म्हाविद्यालयांतल्यान इंग्लीश आनी तत्वज्ञान ह्या विशयांत पदवी मेळयल्ली.
तशेंच भासविज्ञानांत पद्युत्तर पदवी मेळयल्ली. 'कोंकणी व्याकरणाचे कांय स्वरूप' (Some Aspects of Konkani Grammar) हातूंत तिणें प्रबंद दिवन एमफिलची पदवी मेळयल्ली. 'A Comparative Linguistic and Cultural Study of Lexical Influences on Konkani' ह्या प्रबंधा खातीर तिका पी.एच.डी.ची पदवी मेळिल्ली.
साहित्यीक वावर.
तत्वगिन्यान आनी इंगलीश साहित्य ह्या विशयांत मुबय विद्यापिठाची बी.ए पदवी घेवन मुखा वयल्या शिक्षणा खातीर पुण्याचे डॅक्कन कॉलेजीत शिक्षण घेतले. भासविज्ञान विशय घेवन पुण विध्यापिठाची एम ए आनी एम. फिल घेतले सधा डॉकटरेटी खातीर ह्याच विशयांत कोंकणीचेर सोद वागडा चिन्नविज्ञानाचोय अभ्यास आसा. सद्याक ती गोंय विद्यापिज्ञानाच्या कोकणी विभागांत भासविज्ञानाच्यो प्राद्यापिका.
माधवि सरदेसाय हाणी कोकणी भाशेंत स पुस्तका बरयल्यात.
पुसतकांची वळख.
‘मंनतन’ हें पुस्तक निबंधाचेर आदारिल्ले आसा. ह्यो निबंध वेगळ्या-वेगळ्या विशयांचेर आसा.जशें भाशीक, साहित्यीक, वळख दिवपी, शिक्षणीक, समाजीक आनी इतिहासीक.
’भासाभास’ ह्या पुस्तकांतल्यान आमकां कोंकणी भाशेचें म्हत्व आनी तिचे उदरगतीक वावरुपाच्या कार्याचेर आदारिल्ली आसली. 
’जाग’ ह्या पुस्तकांत तिणे नव्या बरोवप्यांक बरोवपाची उमेद आनी तांक जागोवपाचें काम केले आसा.
Rinttho

Rinttho: (Moratthi rittha, ringin, pittha; Hindi rittha gujrati: orittha; Kon'nodd: ontoula, kugttemor; Somskrit: orixtt fenil Inglish: soapnut tree of south India; lettin: sepiddos ttraifoliyuttos; kull: sepinddes). Ek modhyom' akarachem panzhoddi zhadda. Tachi unchai sumar 18 mi. Ani gher 1.5 mi. Asta.
Sepinddos he tache prozatint vott'tt 15 zati asun tatuntleo bhartant sat zati mellttat. Hem zhadd mullchem dokxinn bhartantolem asun tacho prosar doreadegvoilea ani dongrache demvteuylea sokoilea bhagant viroll ranant dixtti poddtta. Ostont Bongal, Bihar, modhy Bihar, Modhy Prodex ani Ut'tor Prodexantlea kheddeamni tachi lagoudd kortat.
Tachi sal korddi, chokchokit asun tacher khorborit ani gollun poddpi khoullam asatat. Panam sumykt, eka fattofatt, somdoli ani 12-30 sem'mi lamb astat. Dor ek dol bhaleavori, ayatakritichem lambxa tonkachem asta. Hea zhaddak neman lhan, dhovim vdiligi va eklingi fulam ekttobor te ddisembor mhoineant yetat. Haka bio axil'lim follam yetat. Tim tornnim astona kemsall, 1.3 -2.00 sem'mi. Veasachim ani bhitrolo gor salikodden ekrup zaun ti sal ghott ani surkutil'li dista. Bio 2-3, kalleo, ghott ani chonneayedeo astat.
Rittheachi lagoudd bio va rompe laun kortat. He porsant sobayekhatirui laitat. Rittheant seponin hem drouy axil'lean tacho upeg xabba sarko kortat. Rexmi, lokri ani her toreche tolom' kopdde dhuvpakhatir techpori bhangor moteam hire ani kems nitoll korpakhatir rittheacho upeg kortat. Tachem lakudd zodd ani ghott asun tem gaddeo ani her vostu korpakhatir vaprotat. Tachea bianchem tel vokhdi ani ful puxttik asun vikhbad unni korpi, sontombhod, onkaro haddpi asun tachi pudd topkiriuri oddlear domo, unmad, ordoxixi hachemr gunnkari tharta.
Anthony Mendes

O‍enttoni menddis moddganchea bodd'ddem vattharantolo.Tacho zolm' 28 ddisembor 1920 hea disa zalo.Tache xikop mumbyont sant terezha ixkolant zale.Lhanuch astona taka tiatrant nhespachi audd asli taka lagun vaddeantlea bhurgeank gheun to lhan lhan kareavolli concert kortalo.Xallent xiktana tachea xikxokan taka iglix concertto pez boi (page boy)chi parot dili ti tanne bhes re toren pall'lli.Oxe toren apli bhineachi kola to fuloupak laglo.[1]
1936 vorsa zuamv agostin fernandis aplea ‘kapri chakor’ hea tiatrant taka lhanxi parot dil'li. Ani oxe toren tanne taka aplea choxea tiatramni vattekar kel'lo.To ek boroupi,bosoupi,rochpi,gaupi ani namnecho vinodi nott.To ixkolant astonach tiatr boroupak survat kel'li tannem vott'tt 15 tiatr boroun macher haddle.Tacho poilo tiatr ‘panddu barber’ (pandu barber)gõyant proyog zalo.Tache kaim her tiatr mhollear ‘artimijh’, ‘gõykar,’ ‘pesamv va tensamv,’‘kunnbi irmamv,’ ‘dusreponni kazar,’tikhli sun,’ ‘vonecho zurament,’‘bekar zamvoi,’ ‘rodd ttu mhapsa,’‘girannacho put,’ adim.[2]
tachea godd avazak lagun to prekxokam modi khub gajil'lo.Tannem mhonnil'lim kantram aiz pasun lokanchea tonddar gollttat.Tachea mhonnpache pod'dotik lagun lok taka spring man mhonnttale.Ek fakiunt hasounno kolakar mhunn tachi namna zal'li.Tachea bhesak pollounuch prekxok hamspak lagtale.Ani taka lagun eka tiatristan taka ‘komiddiyona modlo ek huxar komeddiyon’ mhunn namv dil'lem.‘amche noxib’ filmant to khub porzoll'llo.Oxe toren aplea jivnachi 25 vorsam konknni machechi seva keli ani 21 march 1964 disa to somvsarant ontorolo.
Eiffel Tower

Somvsarantolo namnecho unch monoro. Aleksandr gyustauh aifel hea french vastuvixarodan hi vastu paris xarant bandli. Dekhun hea monoreak aifel hea tacheach namvan vollkhotat. 1889 vorsa bhoril'lea ‘ paris ekspojhixon ’ hea somvsarik prodrxonakhatir aifel monoreachem bandop zalem.
Nyuyork xarant 1929 vorsa ‘ kraijhlor ’ ani 1930-32 vorsa ‘ empair sttett ’ heo imaroti bandche adim aifel ttour hi somvsarantoli soglleant unch vastu mhunn vollkhotale.Aifel monoreachi unchai 304.8 mi. Asa ani mullaunnachi lambai-rundai 100 mi. Asa. Monoreache bandaullikhatir borea protichem ghoddivo lokhonn ani tikhem hea sarke dhatu vaporleat.Doreka 26 chovo.Mi. Kxetromreada axil'lea char khambeancher (Masonry Piers) ho monoro ubo asa. Hea khambeancher lokhnni zallikam' kel'le char palxe khambe asat. He khambe sumar 189 mi.Unchayecher ekamekant ghuspun fuddem tankam eka kanddacho akar aila.
Hea monoreant doreki 63 monxank vhorpak yeta oxim tin vidyut pallnnim asat, toxench voir choddpak sopnnam-i asat. Hea margamni monoreachea tengxer modim axil'lea sthankant ani gelrint vochunk melltta. Modlea sthankant khannaulli, proyogoxalla ani hovaman kendram asat. Ho ttaur paris xarantlea khoinchyai bhagantlean dista. Toxench hea ttaurachea temkavelean sumar 136 kimi. Merenocho vatthar dista. Poilea mhazhuzant mhotvachem soiniki-nirikxonn kendr mhunn hea monoreacho upeg kel'lo. 1953 saun hea monoreacho upeg durchitrovanni kareavollinkhatir kortat.
Polleiat.
Eiffel_Tower
बळिश्त मनीस बांदलेलो वपार

बळिश्त मनीस बांदलेलो वपार.
Bollixt Monis Bandlelo Vopar - The Strong Man Bound ( Parable )
वपारिंचो हेतू.
तेदनां शिसांनीं लागीं सरुन ताका विचारलें: "वपारींनीं तांचे कडे कित्याक उलयताय?" ताणें परतीपाळ केलो: "कित्याक सर्गींच्या राज्याचे गूट वळखूंचें देणें तुमकां दिल्लें आसा; तांकां हेरांक ना. आसा तांकां देव आनींक-उय दितलो आनी तांचें माप भरन अत्तलें; पूण ना तांकां, आसा तें पोरयान तांचे कडलें देव काडून घेतलो. देखून हांव वपारींनीं तांचे कडे उलयतां, कित्याक पळेवन-उय तांकां दिसना, आनी आयकुन-उय तांकां आयकना आनी समजयी ना."
इजायासान अशें आदींच सांगललें तें तांचे सवें पाळोन येता:
"आयकुन-आयकून तुमकां काय, समजचें ना; पळेवन-पळेवन तुमकां काय दिसचें ना. कित्याक ह्या लकाचें काळीज जोड-निबर जालां, तांचे कान भेरे जाल्यात, तांचे दोळे धांपलले आसात; ना तर दोळयांनीं तांकां दिसूंक लागतलें, कानांनीं तांकां सारकें आयकुंक मेळतलें, मनान तांकां समजतलें, आनी, तीं परतून येवन, हांव तांकां बरीं करीन ."
बळिश्त मनीस बांदलेलो वपार.
पवित्र पुसतक ː लुकास ११:१५-२६ (मार्क ३:२४-२७; मातेव १२:२९)
२४ खोंिच्याय एका राज्या भितोर नाग्रिकांचे पंगड एकामेकाचेर उपरासून झूज करुंक लागले जाल्यार, तें राज उबें धरं नजो;
२५ आनी एका कुटुंबांतल्या वांगडियां मदें झगडीं झुजां उपरासल्यार, तें कुटुंब उबें उरूं नजो.
२६ तशेंच, सयतानाच्या राज्यांत-ऊय एकामेकाचेर झुजतले पंगड आसात तोर, ताचेंय राज उबें उरूं नजो, ताचो शेवोट पावलो.
२७ एका बळिश्ट मनशाच्या घरांत कण-ऊय रिगलो तोर, त्या बळिश्टाक पयलो बांदल्या शिवाय, ताच्यान ताचो म्हाल लुटुंक जायना; ताका बांदल्या उपरांत मात ताचें घर लुटुंक जायत.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
पळेइयात न्याळ.
The Strong Man Bound, Commentary &amp; Meditation
ಮರ್ತೆಲ್ಯಾಂ ಪಾಸ್‌ತ್ ಮಾಗ್ಣೆಂ

Prayer for those about to die.
&lt;poem&gt;
ಭವ್ ಕಾಕೂತ್ಸಾರಾ ಜೆಜು, ಆತ್ಮ್ಯಾಂಚೊ ಮೋಗ್ ಕರ್ಣಾರಾ;
ಪವಿತ್ರ್ ಕಾಳ್ಜಾಚ್ಯಾ ಮರ್ಣಾಚ್ಯಾಂ ನಿಮಾಣ್ಯಾಂ
ಹಾಲ್‌-ಉಪೊದ್ರ್ಯಾಂಚ್ಯಾಂ ಪುಣ್ಯಾಂ ವರ್ವಿಂ ಆನಿ ತುಜೆ
ಖತಾವಿಣ್ ಮಾಯೆಚ್ಯಾಂ ದುಖಿ ಪಾಸುನ್ ಸಂವ್ಸಾರಾಂತ್ಲ್ಯಾಂ
ಸಗ್ಳ್ಯಾಂ ಪಾತ್ಕ್ಯಾಂಕ್ ತುಜ್ಯಾ ರಗ್ತಾನ್ ಧೂನ್ ಕಾಡ್;
ತಿಂ ಹ್ಯಾ ‌ವೆಳಾರ್ ಆಪ್ಲ್ಯಾಂ ನಿಮಾಣ್ಯಾಂ ಘರೀಂನಿಂ ಆಸಾತ್‌
ಆನಿ ಆಜ್ಚ್ಯಾ ದಿಸಾ ಮರ್ತೆಲಿಂ ತಾಂಕಾಂ.
ಜೆಜೂಚ್ಯಾ ಕಾಳ್ಜಾ, ‌ಎಕ್ ಪಾವ್ಟ್ ಮರ್ಣಾಚ್ಯಾಂ ಘರೀಂನಿಂ ಆಸ್ಲೆಲ್ಯಾ,
ಮರ್ಣಾಂತ್ ಆಸ್ಲೆಲ್ಯಾಂಚೆ ಚುರ್ಚುರೆ ಕರ್.
ಆಮೆನ್
&lt;/poem&gt;
असमिया चित्रपट

असमिया चित्रपट ओडिया चित्रपटांसारकेच चडशे असमिया संस्थेन सादर केल्लो ‘योगमती’ हो पयली असमिया बोलपट (१९३५).तेउपरांत १९३९ त, तेच संस्थेन 'इंद्रमालती’ हो दुसरो चित्रपट काडलो. १९४१ त, आरोरा फिल्म कॉर्पोरशनान 'मनोमती’ हो चित्रपट काडलो. फुडल्या ६ वसात एकूय असमिया चित्रपट आयलोना. १९५३ सावन असमिया चित्रपटांची निर्मिती नेमान जावपाक लागली. ते उपरांतचे कांय चित्रपट अशेः ‘रोंगा पोलीस' (१९५८); 'पूबेरून' (१९५९); 'शकुंतला' (१९६१, हातूंतलो थोडो भाग रंगीत आशिल्लो); 'लोटीघोटी' (१९६६, राश्ट्रीय पुरस्कार); ‘अरण्य’ (१९७१, राश्ट्रीय ‘ममता' (१९७३, रूप्यापदक). डॉ. भूपेन हजारिका हाचो आसामी लोककथेचेर आदारित कामरुप चित्र संस्थेची 'प्रतिध्वनि' ह्या चित्रपटाक रूप्यापदक मेळिल्लें (१९६४). ब्रिजने बरुआ ही असमिया चित्रपटांतली नामनेचो निर्माती, दिग्दर्शक, संगीतदिग्दर्शक आनी नट जावन आसा. ताणे चौधरी चित्रायन खातीर तयार केल्लो ‘मणिराम दिवान' (१९६३) आनी रंगधर सिनेप्रॉडक्शनखातीर तयार केल्ली ‘डॉ. बेझ बरुआ' हे चित्रपट खूब गाजले. बरुआ आर्ट प्रॉडक्शनच्या 'स्मृतीरापारश' (१९५६) ह्या चित्रपटाक लागून तो फुडें आयलो. ताच्या फुडल्या वसा 'एरा बाटोर सूर ह्या चित्रपटांक लागून दिग्दर्शक-कलावंत डॉ. भूपेन हजारिका हाचे नांव गाजले. ‘लोटीघोटी' (१९६६) चित्रपटांतल्या सर्वोत्तम अभिनयाची पुरस्कार मेळयल्लो विजय शंकर हो आसामांतलो नामनेचो नट आसा.
असमिया चित्रपटांची मागणी मर्यादीत आशिल्ल्यान हांगाची चित्रपटनिर्मिती खूब कमी आसता. १९६७ मेरेन सगळे असमिया चित्रपट कलकत्ता हांगा तयार जाताले; पूर्ण राज्य सरकारन १९६७ त, गुवाहाटी असमिया चित्रपट सादर करपी ज्योतिं प्रसाद ह्या कलाकाराचे नांव ह्या चित्रपटनिर्मितीघराक दिलां. १९७१ च्या पांच चित्रपटांत 'जय बियोग' आनी 'मानव और दानव' हे चित्रपट गाजले. १९७२ त सात आनी १९७३ त णव असमिया चित्रपट आयले. सुरवातीच्या काळासावन १९८८ मेरन सुमार १६० असमिया चित्रपट तयार जाले.
Levi-Xastr hem Pustok

Levi-Xastr hem Pustok.
Leviticus
Prostavna ː Hem pustok panch pustokam (Pentteuk), hacho vantto. Levi-Xastr vo Leviticus tachem nanv. Hebrev bhaxen poilim utram mhollear waiqra, "ani tannem apole".
levichea iadnikank tem ek sevadhormik pustok koxem dilam. Sopadpi konn ? Kitem xikoita ? Devan vinchun kaddlole porjen povitrtaen ttanch marunk zai mhonn hem pustok xikoita. He nem'kaide, riti ani porbo sobhar xenkddeamnim akharun aileat. Iadniki poromporent hea pustokan zolm ghetla.
Oslech kaide Suttkechea Pustokant melltat (Sutt. 25 – 31; 35-40). He nem’-kaide Moizesachea kalla thaun ietat, jedna to porjek oronneantlean haddtalo (Sutt. 20/34; Lev. 1/1; Lok. 1/1). Dekhun Moizesachea odhikara khal te ietat. Adle kaide asat, pordesant thaun ietoch hea kallache. Iadniki kaide, Dusrea Mondirache, Lev. 1-7 ovesvoramnim melltat. Aaronachi iadniki makhnni, nitollsanniche kaide, adlea kallar thaun ietat, ani “Farikponnacho Dis” – hea disak toiari kortat. Povitrtaechea Gronthant (Lev. 17-26) rajki kallacheo khub riti melltat. Povitrtaechi khobor purteponnim ekunnisvea (19) ovesvorant melltat, ani sot’tavisavea (27) ovesvorant ek addavnni asa, ti mondirak kel’lea denneanchi khobor korta.
अजय बुवा

अजय बुवा हे कोंकणीतले नामनेचे लेखक.
पत्तो.
ड/३,रिश्व रेसीडेन्सी,कला मंदीरा फाटल्यान,दुर्गाभाट-फोंडे-गोंय. ४०३५०६
प्रकाशित साहित्य.
१.एस.एम.एस (कथा झेलो)
२.प्रस्नाचिन्नां सासणाचीं (एकांकी)
३.बांवरी राधिका (कथा झेलो)
४.म्हज्या कवितांची डायरी (कविता)
फिरोजशहा मेहता

फिरोजशहा मेहता.
फिरोजशहा मेरवंजी मेहता हांचो जल्म दि.4 ऑगस्त 1845 या दिसा मुंबय हांगा जालो. तांचे मुळावे शिक्षण मुंबयंत जाले. मुंबयच्या एल्फिन्स्टन कॉलेजांतल्या एम. ए. जातकच तो इंग्लडांक बॅरिस्टर जावपाखातीर गेलो. थंयच्या चार वर्सांच्या राबित्यांत ताचेर दादाभाई नौरोजीचो प्रभाव पडलो. तो बॅरिस्टर जावन 1868 त हिंदुस्थानांत आयलो आनी मुंबय हांगा ताणें वकिली सुरू केली. 1869या वर्सा ताणें दादाभाईच्या इस्ट इंडिया असोसिएशन मुंबयत सुरूं केलें. गोरया लोकांचे मिरासदारीआड ताणें प्रभावी विचार केलो. कितलेशेच प्रस्न हातांत घेवन ताणें वकीलीवांगडाच राश्ट्रीय जागूतायेचें काम केलें. 
1878-80 ह्या तीन वर्सांत खबरापत्रांचेर चेपण हाडपी व्हन्यॅक्युलर प्रेस ऑक्ट आनी ब्रिटीश कापडाक बरी बाजारपेठ मेळची म्हूण आयातकरांतल्यान दिल्ली सूट, ह्यो दोन प्रस्नाचेर फिरोझशहा, आनी हेर राश्ट्रवाघानी गोरया लोकांआड प्रतिआंदोलन सुरू केलें. 1884-85 ह्या काळांत तो मुंबय महानगर पालिकेचो अध्यक्ष जालो. ह्याच पदाचेर 1905 या वर्सा तो परत वेंचून आयलो. 1886 ह्या वर्सा मुंबयच्या कायदेमंडळाचो तो वांगडी जालो. 1890त जाल्लया काँग्रेसच्या सव्या अधिवेशनाखातीर फिरोझशहा मेहताची अध्यक्ष म्हूण वेंचणूक जाली. 1892 या वर्सा इंपीरीअल कांउसिलचो वांगडी म्हूण ताची वेचणूक जाली. थेय ताणें शेतकारांची सावकारी पाशांतल्या मुत्की करपाखातीर कांय उपाय सुचयले. 1894त ताका ब्रिटीश सरकारान सी. आय. ई. हो भोवमान भेटलो. कर्झनच्या अध्यक्ष जालो. स्वदेशीच्या प्राचाराखातीर ताणें आनी तेलंगान स्वदेशी शाबू कारखानो सुरू केलो. सेंट्रल बँक ऑफ इंडिया स्थापन करपाक ताणें फुडाकार घेतलो. 1910या वर्सा ‘बाँबे क्रॉनिकल’ हें इंग्लीश भाशेंतलें पयलें राश्ट्रीय बसकेचें खबरांपत्र ताणें मुंबय सुरू केलें. दि. 5 नोव्हेंबर 1915 या दिसा तांका मरण आयलें.
बऱ्या मरणा खातीर मागणें

बऱ्या मरणा खातीर मागणें.
Prayer for Happy Death
खुरसार मारलेल्या काकूतसारा जेजू, म्हज्या मरणाचो उगडास कर.
अती-कोंवाळया जेजूच्या काळजा, भाल्यान उगतें केलेल्या म्हज्या
जिविताचे निममणे घडयेर म्हाका राख. म्हजे खातीर जेजूच्या काळजांतसून
व्हांवलेल्या रगता आनी उदका, अगो नित काकूतीचे झरी, जेजू तूं म्हजे खातीर
तुज्या मोर्नाणा गाहाण जालोय, म्हज्या मरणाच्या वेळार, तुजो राग पयस कर.
आमेन
Miransha Naik

 &lt;ns&gt;0&lt;/ns&gt;
 &lt;revision&gt;
 &lt;parentid&gt;176266&lt;/parentid&gt;
 &lt;timestamp&gt;2021-02-20T06:48:20Z&lt;/timestamp&gt;
 &lt;contributor&gt;
 &lt;username&gt;ಮಲ್ನಾಡಾಚ್ ಕೊಂಕ್ಣೊ&lt;/username&gt;
 &lt;/contributor&gt;
 &lt;comment&gt;Added वर्ग:Romi panam, category and blank line cleanup using &lt;/comment&gt;
 &lt;origin&gt;199696&lt;/origin&gt;
 &lt;model&gt;wikitext&lt;/model&gt;
 &lt;format&gt;text/x-wiki&lt;/format&gt;
Miransha Naik  ek Bharoti film digdorspi ani film kotha borovpi zo doreadegechea Goem rajiantlo zavn asa. To tachea poilem Konknni film Juze haka lagun famad zala..[1]
Adlem Jivit.
Miransha Naik  9 vorsanche piraier astana  tacho avoi bapui eka duensan devadhin zalim,To Borimol ganvant aplea xamai ani don bhoinnni vangdda  to vaddlo, ani Dhavechea porikxent tisro ailo. Kepemchea Sorkari kolejintlo to B.Com xiktana eka vorsa uprant aplea ghorcheam khatir vavurpak bhair sorlo zoim tannem eka waiter-achem kam dhorlem. To 19 vorsancho astana tachi  xamai sompli ani taka tachea don bhoinninchea kazarachi zobabdari ghevchi poddli. Waiter-achem kam tannem panch vorsam kelem ani duddu komaile jea vorvim to aplem vellecher aplem svotachem xek ghalunk pavlo zaka tannem Blue Corner nanv dilem jem Bannavle veller urta.
Aplea bhoinnank kazar kortoch to Bharotant ani pordesant bhonvddi marunk laglo. Tacho filma vixim mog vaddunk laglo. To Juze filmantle don dekhave ugddas korta zantunt ganvchim bhurgim Subhash Ghaichem "Karz" ani "Hero" film polletat je Naikache ani tachea lhan ixttanche ani Naikacho filma vixim mogache ugddas zavn asat.
Uprant tannem ek mottvea filmanchea kanni borovpacho patthiokrom Noidachea Asian Academy of Film and Television koddlean kelo.  2010 vorsa tannem aple bhoinnink ani kunhadak Blue Corner cholovpachi zobabdari sompoili ani ek film kannni  borovpacho patthiokrom, Mumboichea Whistling Woods International hantuntlean kelo. Hangasor, taka zaitea filmanchi mhaiti mellunk pavli zantunt Bharoti toxench  Ontorraxttrio kole filmancho aspav asa.  Tannem tanchem poilem mottvem film, "Remember A Day" 2012 vorsa , Ram film digdorxon korche poilim sangatan boroilolem asa (2014).[2]
Karkird.
Miransha Naik hannem borovpachem toxench digdorxonachem poilem pavl aplea mottvea film Ram hantunt 2014 vorsa kelem.[3] Tem ek vinodi film asa zantunt  ek Goenkar cholo aplem ankvarponn ibaddunk chodd nirxeta tacher kendrit asa , ani tantunt poile pavtti kam korpi tornnatto Rushikesh Naik aspavta (zo uprant Juze filmant mukhel nottachem patr korta).[2] Tachea poilea film Juze haka ttikakaramni tokhnnai kelea.. Tem film somajik oniticher asa ani Goeam bhaile vavraddeanche zalolea pillvonnukecher adarit asa jem 1990 vorsanchea kallant bosoilam.Tem. Bharot, Frans ani Nedtherlands desamchea (Thin Air, Three Rivers, Kepler Films, Cine-Sud Promotion) lokamni nirmoilam zacho bavtto Goa Film Bazaar asa ani tachem thoddem sonkolon Parisant kelam[4] Hem  film Naikachea thoddea bhurgeponnachea onnubhovacher adarit asa. [5] Tacho poilo khell Hong Kong International Film Festival Abril 2017vorsant zalo.[6][7]
घोंटेर

घोंटेर हो कथा झेलो माया अनिल खरंगटे हांणी बरयला.
पुस्तकाची पयली उजवाडावपी नोव्हेंबर 2000 जाली.
पुस्तकाची दुसरी उजवाडावणी जुलय 2007 जाली.
उजवाडावपी.
दीपा दिनकर मुरकुंडे हांणी केल्या
श्री हरि प्रकाशन
389/अ, शांतिनगर
अाकें-बायश, नावेली, गोंय.
अक्षर जुळणी.
तन्वी ग्राफिक्स
मडगांव, गोंय.
छापपी.
प्रिंट अाॅफसॅट प्रिंटर्स
कुंडय, गोंय.
मुखचित्र.
वासू हांणी हे पुस्तक चित्रायले अासा.
मोल.
ह्या पुस्तकाचे मोल 75 रुपया.
अोपला.
हे पुस्तक लेखिकेन पुंडलीकबाब नायक अानी हेमा नायक हांकां अोपला.